El Centre de Dia Sant Cristòfor d'Alboraia també celebra les falles
17 de març de 2022

El Centre de Dia Sant Cristòfor també està celebrant la seua pròpia setmana fallera, amb tota mena d'activitats, i un monument faller confeccionat per les persones del centre.

La cremà de la falla no es va poder realitzar a causa de les precipitacions, però des del centre afirmen amb optimisme que "la pluja i el vent no impediran que celebrem les falles".

Així doncs, també s'ha dut a terme la seua plantà, una "globotà" (una adaptació sense pirotècnia de la mascletà), i també realitzaran hui l'ofrena i un berenar faller.

Aquest és un exemple de com les associacions i centres d'Alboraia viuen les falles de formes diferents, però amb el mateix sentiment faller.